b'\n_START_ARTICLE_\nHeartbleed\n_START_PARAGRAPH_\nHeartbleed (dobesedno angle\xc5\xa1ko: sr\xc4\x8dno krvavenje) je huda varnostna ranljivost spletnih stre\xc5\xbenikov, ki so jo odkrili v za\xc4\x8detku aprila 2014. Uradni sklic zanjo je CVE-2014-0160. CVE (skupne ranljivosti in izpostavljenosti) je standard za imena ranljivosti varnosti informacij. Ta hro\xc5\xa1\xc4\x8d je unikaten, saj je za razliko od drugih, katerih u\xc4\x8dinke se da odpraviti z novimi verzijami, pustil veliko zasebnih klju\xc4\x8dev in drugih tajnosti izpostavljenih internetu.\n_START_SECTION_\nNa\xc4\x8din delovanja\n_START_PARAGRAPH_\nHeartbleed bug je hro\xc5\xa1\xc4\x8d, preko katerega lahko napadalci pridobijo dostop do gesel uporabnikov in pretentajo ljudi v uporabo la\xc5\xbenih razli\xc4\x8dic spletnih strani. Problem je v odprtokodni programski opremi, imenovani OpenSSL, ki je pogosto uporabljena za \xc5\xa1ifriranje sporo\xc4\x8dil spletne komunikacije. Ta ranljivost varnosti zahteva velike spremembe na internetnih straneh, poleg tega pa je tudi za uporabnike takih strani priporo\xc4\x8dena sprememba gesla, saj so jim to lahko prestregli. Ta hro\xc5\xa1\xc4\x8d ogro\xc5\xbea tajne klju\xc4\x8de, ki se uporabljajo za identifikacijo ponudnikov storitev in za \xc5\xa1ifriranje prometa, imen in gesel uporabnikov, in dejansko vsebino. To omogo\xc4\x8da hekerjem prislu\xc5\xa1kovati komunikaciji, krasti podatke neposredno od storitev in uporabnikov ter opona\xc5\xa1ati storitve in uporabnike. Heartbleed je masiven. Za bolj\xc5\xa1o varnost je treba preveriti svoj OpenSSL; to je izvedba tehnologije \xc5\xa1ifriranja, razli\xc4\x8dno imenovana SSL (Secure Sockets Layer) ali TLS (Transport Layer Security), ki skrbi, da komunikacija med spletnim stre\xc5\xbenikom in spletnim brskalnikom poteka brez nepotrebnih opazovalcev, prav tako pa je uporabljena tudi v drugih spletnih storitvah, kot so elektronska po\xc5\xa1ta in hitra sporo\xc4\x8dila.\n_START_SECTION_\nStorilci in \xc5\xbertve\n_START_PARAGRAPH_\nRanljivi so vsi uporabniki interneta, saj hro\xc5\xa1\xc4\x8d izpostavi njihova gesla in druge pomembne podatke. Z izkori\xc5\xa1\xc4\x8danjem hro\xc5\xa1\xc4\x8da je mo\xc5\xbeno postrgati spomin stre\xc5\xbenika, kjer so shranjeni ob\xc4\x8dutljivi podatki o uporabniku, vklju\xc4\x8dno z zasebnimi podatki, kot so uporabni\xc5\xa1ka imena, gesla in \xc5\xa1tevilke kreditnih kartic. Po podatkih raziskovalnega podjetja Netcraft (angle\xc5\xa1ko podjetje za internetne storitv) vpliva na pribli\xc5\xbeno pol milijona spleti\xc5\xa1\xc4\x8d.'